INSTRUKS FOR VAKTLAGET

1. Vaktene skal:

* Være helt edru under vakten.
* Sørge for at folk ikke tar med seg drikke verken inn eller ut av skjenkeområdet.
* Bortvise overstadig berusede personer fra området.
* Hvis behov; sjekke legitimasjon.
* Hindre slåsskamper og bråk.
* Sørge for at folk ikke røyker inne.
* Sjekke at forbud mot bruk av levende lys og pyrotekniske effekter overholdes.
* Ha en vennlig, imøtekommende og rolig tone overfor alle.
* Bistå barpersonalet med rydding ved behov og mulighet.

1. Det kan være maks 100 personer i Billa på samme tid. Dersom det er tre vakter kan dette utvides til 150 personer.
2. Senvakter skal hjelpe til med å tømme lokalet ved festens slutt.
3. Hvis to vakter: to ved inngangen som rullerer på å sirkulere i lokalet. Hvis tre vakter: to ved inngangen og en sirkulerende vakt. Vaktene må til enhver tid være tilstede i kjelleretasjen.
4. Dersom vakten ikke møter opp til oppsatt vakt, skal det gis bot tilsvarende utelatt dugnad. Vakten skal også få tildelt ny straffevakt. Ved andre gangs uteblivelse fra vakt samme semester, skal vakten ilegges bot, og overføres til ordinær dugnad. Her ilegges han en straffedugnad for unnlatt oppmøte til vakt, pluss ordinær dugnad for evt. gjenværende oppsatt vakt.
5. Branninstruks:

* Vaktene skal være informerte om rømningsveiene fra Billa.
* Vaktene skal ha kunnskap til å igangsette rømning.
* Vaktene skal vite hvordan rømningsdørene/vinduene åpnes.
* Vaktene skal sjekke at dørene inn til tilstøtende rom fra forsamlingslokalet er låst.
* Ved utløst brannalarm- og/eller sprinkleranlegg skal musikken i baren stenges umiddelbart.
* Bakrom, bar og lager skal til enhver tid være ryddig.
* Dør til interntrapp (bak baren) skal blokkeres i åpen stilling. Det skal også trappene opp til hallen fra Billa, slik at rømning ikke stanses øverst i trappen.

1. Ved arrangementer utenfor Billa-lokalet der vaktlaget benyttes vil vaktsjef tilpasse vakt- og branninstruks etter lokalet og forholdene. Vaktsjef bør konferere seg med vedlikeholdsleder vedrørende endringer i branninstruks.

Sist endret 11.05.09/Kollegiet, vaktsjefen og administrasjonen

Endret og vedtatt av Kollegiet 15.11.10

Endret og vedtatt av Kollegiet 06.05.13

Endret og vedtatt av Kollegiet 19.05.14

Endret og vedtatt av Kollegiet 07.11.16